GiliGold/VAD_KnessetCorpus huggingface dataset:
יאיר פרץ: הארכת המושב תהיה קשורה קודם כל בשאלה האם יהיה דיון על התקציב או לא?
אופיר פינס-פז: אי אפשר לדבר על הארכת מושב מותנה.
יאיר פרץ: אם אין תקציב אז בשביל מה להאריך את המושב?
אריה האן: מי אמר לך שלא יהיה דיון על התקציב?
אריה האן: אולי כן יהיה דיון כזה?
אופיר פינס-פז: אם כך קודם שנדון על סדרי הדיון בתקציב המדינה, נדון על הארכת מועד צאת הכנסת לפגרת פסח.
אופיר פינס-פז: היינו אמורים לצאת לפגרה ב- 25 במרץ, לקראת סוף החודש הזה.
אופיר פינס-פז: בגלל שהממשלה רוצה לעשות מאמץ להעביר את תקציב המדינה עד 31 במרץ כפי שהחוק מחייב אותה, בלי לשנות את החוק, זה דבר רצוי מאד לא לשנות את החוק, אגב, האם הוא עדיין - - -
ארבל אסטרחן: החוק החדש עוד לא בתוקף.
ארבל אסטרחן: תחילתו בתחילת כהונתה של הכנסת השש עשרה.
ארבל אסטרחן: יש בחוק סעיף תחילה.
אופיר פינס-פז: בשיטת הבחירות?
אנה שניידר: לקראת הכנסת השש עשרה.
אופיר פינס-פז: זאת אומרת שמדובר על בחירות מתי שהן לא תתקיימנה הן יכולות להתקיים גם בשבוע הבא באופן תיאורטי.
אופיר פינס-פז: לגבי משך המושב, אני מבקש את אישור ועדת הכנסת לאחר שהנושא הזה נדון בנשיאות בסבב טלפוני בין חברי הנשיאות כי היינו צריכים לקבל החלטה לפני כינוס ועדת הכנסת.
אופיר פינס-פז: אני מבקש להאריך את הכנס בשבוע נוסף, ולצאת לפגרה ב-1 באפריל, במקום 25 במרץ, זאת כדי לאפשר לממשלה ולכנסת לסיים את החקיקה עד ה-31 במרץ.
אופיר פינס-פז: אני מעמיד את הצעתי זאת להצבעה.
אופיר פינס-פז: ההצעה התקבלה.
זהבה גלאון: עד איזה תאריך?
אופיר פינס-פז: עד ה-31 במרץ.
אבשלום וילן: אנחנו סבורים כי ניתן תוך שבועיים לגמור את הדיונים על התקציב.
אופיר פינס-פז: חבר הכנסת וילן, בתור חבר ועדת הכספים לא מתאים לך לומר דברים כאלה.
אבשלום וילן: אני מוכן לעבוד מצאת השבת עד כניסת השבת.
אופיר פינס-פז: הוחלט כי מושב הכנסת יוארך.
זהבה גלאון: מתי חוזרים לעבודה מהפגרה?
אתי בן-יוסף: ב- 6 במאי.
אתי בן-יוסף: אחרי יום העצמאות.
אופיר פינס-פז: כאמור, נחזור לעבודה ב-6 במאי כך שהפגרה תקוצר בשבוע.
אופיר פינס-פז: אם נשיאות הכנסת ויושב ראש הכנסת יחליטו להאריך את הפגרה כתוצאה מהארכת הכנס – הם יודיעו לוועדת הכנסת על כך.
אופיר פינס-פז: העניין הזה לא נמצא בסמכותנו.
אופיר פינס-פז: נעבור לסעיף הבא בסדר יומנו – סדרי הדיון בתקציב המדינה לשנת 2001 בקריאה שנייה ובקריאה שלישית.
אופיר פינס-פז: סדרי הדיון בתקציב המדינה לשנת 2001 בקריאה שנייה ובקריאה שלישית
אופיר פינס-פז: רשות הדיבור למזכיר הכנסת מר אריה האן.
אריה האן: ההצעה מדברת על כך שהדיונים יתקיימו במשך שבועיים, וב-26 בחודש, ביום שני בעוד שבועיים, יתקיים דיון במשך 6 שעות על כל ההסתייגויות של חוק ההסדרים.
אופיר פינס-פז: כוונתך היא לכך שבשבועיים האלה יתקיימו דיונים בוועדת הכספים על חוק התקציב ועל חוק ההסדרים.
אריה האן: בעוד שבועיים, ביום שני, בשבוע האחרון לפני צאת הכנסת לפגרת פסח, השבוע שהארכנו, יתקיימו 6 שעות דיון על כל ההסתייגויות אבל 6 שעות משמעותן 12 שעות כפי שאנחנו יודעים.
אריה האן: מכל מקום באופן רשמי אנחנו קובעים 6 שעות דיון על כל ההסתייגויות שיוגשו על חוק ההסדרים.
אריה האן: נסיים את הדיון על חוק ההסדרים ביום שני, וביום שלישי נקיים דיון על הצעת התקציב ועל חוק התקציב, של 6 שעות, על כל ההסתייגויות זאת על פי החלטה קודמת.
אריה האן: ביום רביעי תהיה מהבוקר הצבעה על הכל, עד שנסיים את העניין.
אופיר פינס-פז: רשות הדיבור לגברת אנה שניידר.
אנה שניידר: אם זאת ההצעה כי אז אני מבקשת שהוועדה תתייחס לנושא של שחרור מחובת הנחה כיוון שה-26 בחודש, יום שני - - -
אופיר פינס-פז: החוק לא שוחרר?
אופיר פינס-פז: רשות הדיבור לחבר הכנסת אבשלום וילן.
אבשלום וילן: 6 שעות כפי שמוצע, הן 12 שעות בפועל, אבל מה שאני מבקש לציין הוא שהיה מקובל בזמן הדיונים על התקציב הקודם, להתחיל את הדיונים ביום שני ועבדו 24 שעות סביב השעון עד יום חמישי.
אבשלום וילן: אני סבור שאם הדיון יתחיל ביום שני וההצבעות תתקיימנה ביום שלישי, הוא צריך להימשך - - -
אריה האן: ההצבעות תתקיימנה ביום רביעי.
אבשלום וילן: עד יום שלישי יתקיים דיון על חוק ההסדרים, אחר כך יהיה דיון על התקציב, ההצבעות תתחלנה ביום רביעי בבוקר, הדיון יתחיל ביום שני בצהרים ויימשך ברציפות.
אבשלום וילן: אם לא תסכימו - - -
אופיר פינס-פז: להיפך; מקובל עליי.
אבשלום וילן: יושב ראש הכנסת התחייב לפצל שורת חוקים מחוק ההסדרים.
אבשלום וילן: אני מבקש לדעת על מה מוצע פיצול?
אבשלום וילן: אני אציע לפצל עוד מספר חוקים.
אופיר פינס-פז: החוק נמצא בוועדת הכספים, לא בוועדת הכנסת, לכן בכל מה שקשור לפיצול, אני מעביר את רשות הדיבור לגב' אנה שניידר.
אנה שניידר: זה, בדיוק, מה שרציתי לומר, שהחוק, כרגע, לא נמצא בוועדת הכנסת אלא בוועדת הכספים ולוועדת הכספים יש שתי אפשרויות; או לפצל על ידי הגשת הצעת החלטה למליאת הכנסת, או לפנות לוועדת הכנסת ולומר שלפי סעיף, אם אינני טועה 118 לתקנון, הנושא מתאים יותר לוועדה אחרת, ואז ועדת הכנסת תצטרך להכריע.
אנה שניידר: היום בשעה שתים עשרה יתקיים דיון בוועדת הכספים ויכול מאד להיות שיחזרו משם לכאן כדי להחליט על העניין הזה באופן סופי.
אופיר פינס-פז: אם תרצי לנצל את ההזדמנות – תוכלי לעשות זאת בשעה שתיים.
אופיר פינס-פז: אמנם יתקיים כאן
אופיר פינס-פז: אז ארוע חגיגי לכבודו של סאלח טריף - - -
אנה שניידר: אני לא יכולה לדעת מה יוחלט בוועדת הכספים.
אופיר פינס-פז: רשות הדיבור לחברת הכנסת זהבה גלאון.
זהבה גלאון: אני מבקשת להתווכח עם חברי, חבר הכנסת אבשלום וילן, בקשר ללוח הזמנים שכן אנחנו מתכוונים להגיש שורה של הסתייגויות ואינני יודעת כמה זמן הדבר הזה יארך.
זהבה גלאון: אגב, מה שאני אומרת עכשיו הוא גם על דעת שינוי.
זהבה גלאון: אנחנו מתכוונים להגיש שורת הסתייגויות ואנחנו מבקשים שידונו על כל הסתייגות והסתייגות, ולצורך כך אנחנו זקוקים לזמן.
זהבה גלאון: בגלל זה אינני יכולה להגיע אתכם, עכשיו, להסכמה לגבי מסגרת הדיון כיוון שאינני יודעת כמה זמן העניין הזה יארך.
זהבה גלאון: מכל מקום אנחנו איננו ממהרים כמוכם ואני מבקשת אתכם לקחת זאת בחשבון.
אופיר פינס-פז: אני מבין מה שאת אומרת ואני מבקש לסכם את עניין סדרי הדיון; לגבי הפיצולים אני מציע שנבקש מוועדת הכספים להיות נאמנה לסיכום שהיה בהקשר הזה בין יושב ראש הכנסת לשר האוצר הקודם אברהם שוחט.
אופיר פינס-פז: כאמור הושג סיכום על דעת כל הבית, לא רק ביניהם, בדיונים השתתף גם מאיר שטרית והשתתפו בו גם חברים אחרים, מכל מקום אנחנו רצינו שחוק ההסדרים יהיה פחות עמוס בחלק מהנושאים, הם רשומים בפניי, ושהם יוצאו מחוק ההסדרים.
אופיר פינס-פז: החוק נמצא בוועדת הכספים והיא זאת שצריכה לקבל את ההחלטה.
אופיר פינס-פז: אני מבקש גם ממר קרשנר וגם מגב' שניידר להודיע בפתח ישיבת ועדת הכספים שוועדת הכנסת מזכירה לוועדת הכספים את הצורך הזה.
אופיר פינס-פז: אנחנו מבקשים שתתקבל בוועדת הכספים החלטה מסודרת, או לחילופין לדאוג לכך שהנושא יועבר לוועדת הכנסת.
יאיר פרץ: רוצים להוציא דברים נוספים מחוק ההסדרים?
אופיר פינס-פז: גם כך אנחנו נמצאים בלוח זמנים מטורף.
אופיר פינס-פז: לא חייבים לדון בהכל במכה אחת.
אופיר פינס-פז: נכון שצריך ליידע את שר האוצר החדש ולקבל החלטה.
אבשלום וילן: לפני שנה ההחלטות על הפיצול היו בוועדת הכנסת - - -
אופיר פינס-פז: גב' אנה שניידר הסבירה שוועדת הכספים יכולה לעשות אחת משתיים; או לפצל בתוקף סמכותה נושאים, להביא אותם למליאה ולהשאיר אותם בוועדת הכספים, או להעביר לוועדת הכנסת נושאים לפיצול לוועדות אחרות, לא לוועדת הכספים.
אבשלום וילן: יש נושא חשוב מאד – ביטול המשרד לענייני דתות ואני מקווה שהממשלה תעמוד בעניין הזה בחוק ההסדרים.
אבשלום וילן: להזכירכם, למשרד לענייני דתות אין בכלל תקציב.
אופיר פינס-פז: רשות הדיבור לחבר הכנסת יורי שטרן.
יורי שטרן: א' - אני מבקש לשאול האם זה בסמכותנו או בסמכות ועדת הכספים לא רק לפצל אלא גם להוציא חלקים מחוק ההסדרים?
יורי שטרן: למשל, מדובר על חקיקה שקשורה למשק הגז או למשק הנפט - - -
אופיר פינס-פז: לנו אין סמכות; הסמכות היא בידי ועדת הכספים.
יורי שטרן: ב' – שר האוצר רוצה ליזום ביטול סדרה שלמה של חוקים פרטיים שהתקבלו בכנסת, כנראה במסגרת של חוק ההסדרים - - -
אנה שניידר: לשם כך הוא צריך להגיש הצעת חוק חדשה.
אופיר פינס-פז: זה לא אקטואלי.
אופיר פינס-פז: אם הוא יעשה זאת, הוא יצטרך להגיש הצעת חוק מסודרת וזה לא עניין לעכשיו.
נעמי חזן: איזה תאריך?
אופיר פינס-פז: ה-28 במרץ.
אופיר פינס-פז: עד אז נעשה מה שעשינו תמיד; דיון על התקציב – 6 שעות דיון סיעתי, דיון על חוק ההסדרים פתוח בשלב הזה בלי הסכמות 24 שעות ביממה.
אופיר פינס-פז: יקום צוות מטעם הקואליציה ומטעם האופוזיציה, שניים שניים לוועדת ההסכמות והם יקבעו את סדרי הדיון בהסתייגויות.
אופיר פינס-פז: אני לא רוצה לקבוע את העניין הזה, בשלב הזה, בוועדת הכנסת.
יעל דיין: ממתי?
אופיר פינס-פז: מיום שני בבוקר, ה-26 בחודש עד ה-28 בחודש, 24 שעות ביממה יעמדו לרשות ההסתייגויות של האופוזיציה על חוק ההסדרים, למעט 6 שעות שבהן יתקיים דיון על התקציב.
אופיר פינס-פז: רשות הדיבור לחבר הכנסת ישראל כץ.
ישראל כץ: לי, כיושב ראש הנוכחי של ועדת הכספים, לא נראה סביר שהוועדה תשמש חותמת גומי.
ישראל כץ: אם הממשלה מגישה חוק שלא צריך לקבל את אישור ועדת הכספים היא יכולה לעשות זאת ישירות למליאה והאחריות תיפול עליה.
ישראל כץ: אבל אם הוועדה צריכה לדון – זה כבר סיפור אחר.
ישראל כץ: הכנסת צריכה לחוקק חוקים אחרי שיקול דעת.
ישראל כץ: לגבי חוק ההסדרים אין תאריך סופי של סוף מרץ לפיזור הכנסת, מה עוד שכולנו היינו שותפים מכל צדי המתרס לשאלות בקשר לדברים מרחיקי לכת שבקשר אליהם יש כל מיני גופים שרוצים לנמק את דבריהם.
ישראל כץ: אם אני מסתכל על לוח הזמנים כפי שהוחלט עליו עכשיו, יחד עם העובדה שיש שרים שעדיין אינם מרגישים בשלים לדון בתקציב משרדם, אני סבור שלא רציני לומר שנקיים דיון, בוודאי שלא בחוק ההסדרים אבל אפילו לא בתקציב כיוון שאי אפשר לדון בו עם המשרדים הנוגעים בדבר.
ישראל כץ: יש בפניי את טיוטת הצעת החוק שהכנתי, שמדברת על 5 חודשים שבהם יש לממשלה אפשרות, אולי בהוראת שעה, להגיש את התקציב.
ישראל כץ: ודאי שהמצב איננו נוח אבל האלטרנטיבה היא אלטרנטיבה חמורה כי מה היא אומרת?
ישראל כץ: שתוך שבוע צריך לאשר תקציב - - -
אופיר פינס-פז: שבועיים.
ישראל כץ: שבוע נטו.
אופיר פינס-פז: מתחילים לעבוד מהיום.
ישראל כץ: המשרד הראשון שהסכים לדון אתנו הוא משרד החינוך והוא לא מוכן - - -
אבשלום וילן: אני, כאופוזיציה, אומר לך שאנחנו מוכנים לשבת יום ולילה, להוציא יום שבת, לעבוד מצאת השבת עד כניסת השבת ואם אתם לא תעמדו בכך, אין בעיה – נלך לבחירות.
ישראל כץ: לגבי התקציב – יעשה ניסיון.
ישראל כץ: הצעת החוק, בכל מקרה, צריכה להיות במצב של אופציה כדי שהכנסת לא תתפזר.
ישראל כץ: ועדת הכנסת צריכה לתת פטור מחובת הנחה ואנחנו נראה מה קורה על פי התפתחות הדברים.
אופיר פינס-פז: רשות הדיבור לחברת הכנסת נעמי חזן.
נעמי חזן: עם כל הכבוד לחבר הכנסת ישראל כץ, מדובר על הצעת חוק שהוגשה לפני 6 חודשים, אז עושים צחוק?
נעמי חזן: הצעת החוק של לנגנטל נפלה ביום רביעי במליאת הכנסת - - -
ישראל כץ: זה היה חוק קבוע, עכשיו זאת הוראת שעה.
נעמי חזן: צריך לקיים דיון מסודר בוועדת הכנסת שבו אני אביא נימוקים כבדי משקל למה אסור לעשות דבר כזה אחרת אפשר יהיה לחכות 6 חודשים עד שיהיה אפשר להעלות את הצעת החוק.
נעמי חזן: דבר שני – עם כל הכבוד, הבעיה היתה ידועה מראש, אז שיעבדו 24 שעות.
אופיר פינס-פז: רשות הדיבור לחבר הכנסת שמואל הלפרט.
שמואל הלפרט: אני תומך בהצעתו של חבר הכנסת כץ שמפריד בין אישור התקציב לבין אישור חוק ההסדרים.
שמואל הלפרט: חוק ההסדרים הוא בלאו הכי דבר פסול מעיקרו.
שמואל הלפרט: זה אוסף של חוקים שנעשה מדי שנה בשנה במחטף והוא לא מסוגל להתמודד עם חקיקה מסודרת.
שמואל הלפרט: היה צריך לבטל בכלל את כל חוק ההסדרים שכן אין לו מקום במדינה מתוקנת אבל לפחות לא להעביר אותו במחטף.
שמואל הלפרט: צריך להפריד בין התקציב לבין חוק ההסדרים וזה הדבר החשוב ביותר שאנחנו יכולים לעשות.
אופיר פינס-פז: רשות הדיבור לחבר הכנסת אמנון כהן.
אמנון כהן: בסיטואציה שנוצרה אנחנו צריכים להפריד בין חוק ההסדרים לבין חוק התקציב.
אמנון כהן: אנחנו נשב, בוועדת הכספים, על עניין התקציב ואני סבור שאם נעבוד הרבה שעות כל יום נוכל להתגבר על הבעיה וגם להחליט מה להוציא ממנו ומה לא.
אופיר פינס-פז: גם בהסכם הקואליציוני כתוב וכולנו מחוייבים לעניין הזה, כל מי שבקואליציה, שאם הממשלה לא תצליח להעביר את חוק התקציב עד 31 במרץ – העניין יידחה בחקיקה.
אופיר פינס-פז: שיהיה ברור, אנחנו חייבים לתמוך בכך, אבל אנחנו רוצים לעשות מאמץ כדי כן לסיים את העניין.
אופיר פינס-פז: חבר הכנסת ישראל כץ השמיע באזנינו הערות חשובות, ואני, כחבר ועדת הכספים לשעבר, מודע להן.
אופיר פינס-פז: לא פשוט להעביר תקציב בלוח זמנים כזה, אני מסכים אתו לגמרי, יחד עם זאת צריך לעשות מאמץ כדי כן להעביר את התקציב לכן אני מציע לוועדת הכספים להתכנס גם בימי ראשון, חמישי וששי בתקופה הזאת.
אופיר פינס-פז: אני מציע שנסכים על סיכום מותנה בדיווח של ועדת הכספים לוועדת הכנסת.
אופיר פינס-פז: העברתי לחבר הכנסת ישראל כץ את סיכום יושב ראש הכנסת עם שר האוצר הקודם, ואני מקווה ששר האוצר הנוכחי יגבה אותו לגבי פיצול - - -
יאיר פרץ: תפריד את חוק ההסדרים מחוק התקציב ואז נעלה על דרך המלך.
אופיר פינס-פז: 1 - באשר לפיצולים מחוק ההסדרים כדי שהחוק יהיה באמת פחות עמוס, וביתר הסעיפים, - ועדת הכספים תדון לאורך השנה, או ועדות אחרות.
אופיר פינס-פז: היום שר האוצר יהיה בוועדת הכספים ואני מציע לכם לדבר אתו על כך.
אופיר פינס-פז: 2 - הארכנו את הכנס בעוד שבוע, מותנה בעניין התקציב.
אופיר פינס-פז: אם נגיע למסקנה בשבוע האחרון שלפני השבוע האחרון, שאין תקציב ואין חוק הסדרים, נצא לפגרה במועד שנקבע מלכתחילה.
אופיר פינס-פז: הרי כל השבוע האחרון מיועד רק לדיוני התקציב ולחוק ההסדרים.
אני מבקש שנאשר: שעות - - -
אריה האן: חוק התקציב הוא החוק השני; החוק הראשון הוא חוק ההסדרים.
אופיר פינס-פז: אני מציע להתחיל בדיונים על התקציב, ובינתיים ועדת ההסכמות תסיים את הדיון על חוק ההסדרים.
אופיר פינס-פז: ביום שני, בשעה אחת עשרה בבוקר, יתקיימו דיונים על חוק התקציב במשך 6 שעות.
אופיר פינס-פז: אחרי גמר הדיון הסיעתי בחוק התקציב יתחיל הדיון על חוק ההסדרים שיימשך יום ולילה.
אופיר פינס-פז: יקום צוות הסכמות לצורך כך, של קואליציה ואופוזיציה, כדי לקבוע את הדיונים בהסתייגויות - - -
נעמי חזן: מדוע אתה משנה סדרי עולם?
נעמי חזן: תמיד דנו על חוק ההסדרים קודם - - -
אופיר פינס-פז: כי כך יותר נכון.
נעמי חזן: דנים על ההסתייגויות שהן הסתייגויות אישיות - - -
אופיר פינס-פז: אז הדיון על התקציב כבר בטל.
נעמי חזן: סליחה, כרגע אין הסכמות לגבי חוק ההסדרים ולכן צריך - - -
אופיר פינס-פז: לדעתי מה שהיה נהוג עד עכשיו לא היה נכון.
יאיר פרץ: אם ידחו את חוק ההסדרים לדיון שלאחר מכן - - -
אבשלום וילן: חברת הכנסת חזן מתכוונת לכך שהסיום נעשה בדיון סיעתי מוגדר.
אבשלום וילן: אם אתה רוצה להעביר אותו להתחלה אני כבר מודיע לך שאתה נותן לנו ייתרון כיוון שלא תוכל אחר כך להשתלט - - -
נעמי חזן: אני מציעה לך, אדוני יושב ראש הישיבה, לעשות את העבודה על פי הנוהל הקבוע.
נעמי חזן: בכל זאת אם אתה רוצה להפוך את הנוהל - - -
אופיר פינס-פז: חברת הכנסת נעמי חזן, אני מבקש לציין כי במקרה הזה את נחשבת מעט לשמרנית.
אופיר פינס-פז: אם מקיימים דיון על חוק ההסדרים, הוא יכול להתחיל בשעה ארבע אחר הצהריים ביום שני - - -
אנה שניידר: תלוי מה יקרה היום בוועדת הכספים.
אנה שניידר: אם יחליטו לפצל, וחוק ההסדרים יצטמצם כי אז הבעיה שלנו תקטן, גם כמות ההסתייגויות תהיה יותר קטנה - - -
אופיר פינס-פז: ואם לא?
אנה שניידר: אנחנו נדע זאת היום.
אופיר פינס-פז: אם כך נתחיל בדיון על חוק ההסדרים ביום שני בשעה שלוש.
אופיר פינס-פז: אין סיכום באשר להסתייגויות.
אופיר פינס-פז: בתום הדיון על חוק ההסדרים יתקיים דיון סיעתי בן 6 שעות על חוק התקציב - - -
אריה האן: על חוק התקציב ועל הצעת התקציב.
אופיר פינס-פז: ההצבעות תתקיימנה ביום רביעי בשעה אחת עשרה בבוקר - - -
אבשלום וילן: אנחנו צריכים לקבל 48 שעות לכן במקום להתחיל בשעה שלוש, צריך להתחיל את הדיון בשעה אחת.
אופיר פינס-פז: אם כך נתחיל את הדיון בשעה אחת, וההצבעות תתקיימנה ביום רביעי בשעה אחת עשרה, ה-28 בחודש.
נעמי חזן: הצבעות על חוק ההסדרים?
אופיר פינס-פז: הצבעות על הכל, כמו תמיד.
אופיר פינס-פז: אני מעמיד את הצעת הסיכום הזאת להצבעה.
אופיר פינס-פז: הצעת הסיכום נתקבלה פה אחד.
אבשלום וילן: אני מבקש למסור הודעה לפרוטוקול; אם מישהו חושב שאפשר יהיה להכניס בחזרה לחוק התקציב, לאחר שהוא עבר במליאה קריאה ראשונה, את תקציב המשרד לענייני דתות, אני מודיע בזאת שאנחנו רואים בכך נושא חדש.
אופיר פינס-פז: נעבור לסעיף האחרון בסדר יומנו – קביעת ועדות לדיון בהצעה לסדר היום ובהצעות חוק.
אופיר פינס-פז: קביעת ועדות לדיון בהצעה לסדר היום ובהצעות חוק
היום בנושא: לי נראה יותר נכון להעביר את הנושא לדיון בוועדת החוץ והביטחון.
היום בנושא: האם מישהו חושב אחרת?
היום בנושא: אני מעמיד להצבעה את ההצעה להעביר את הנושא לדיון בוועדת החוץ והביטחון.
היום בנושא: ההצעה התקבלה.
יעל דיין: מה עם חוק טל?
: אני מציע שכל חמש הצעות החוק האלה תעבורנה לדיון בוועדת החוקה, חוק ומשפט של הכנסת ואני מעמיד את הצעתי זו להצבעה.
: ההצעה נתקבלה.
אופיר פינס-פז: רשות הדיבור לחברת הכנסת יעל דיין.
יעל דיין: יש כאן שלושה סוגי חוקים; יש החוק הממשלתי שהוא חוק נפרד והוא לא שייך לחוק ריבלין דרעי, יש שני חוקים שמטרתם ביטול חוק ריבלין דרעי, ויש עוד שני חוקים, ביניהם גם זה שלי, ששמים סייגים.
יעל דיין: אני מבקשת לתת להם קדימות כיוון שכל עוד לא בוטל חוק דרעי - - -
אופיר פינס-פז: זה לא קשור אלינו.
אופיר פינס-פז: את כל זה תגידי לחבר הכנסת אמנון רובינשטיין.
יעל דיין: אני מבקשת שיירשם בפרוטוקול שזאת איננה חבילה אחת.
יעל דיין: החוק עבר, הוא נרשם ברשומות, ואם יש תיקונים שאינם מבטלים את החוק כי אז צריך להפריד אותם משאר החוקים.
אופיר פינס-פז: את הצעת חוק בתי הדין הדתיים הדרוזיים (תיקון – הרכב ועדת המינויים), התשס"א-20001, מוצע להעביר לוועדת הפנים ואיכות הסביבה.
אופיר פינס-פז: אני מעמיד להצבעה את ההצעה הזאת.
אופיר פינס-פז: הצעת חוק בתי הדין הדתיים הדרוזיים (תיקון – הרכב ועדת המינויים), התשס"א-2001, תעבור לוועדת הפנים ואיכות הסביבה.
אופיר פינס-פז: נפל במקרה בחלקי לנהל את ישיבת הפרידה מהשר סאלח טריף ומעורך-הדין צבי ענבר, היועץ המשפטי של הכנסת.
אופיר פינס-פז: אלה שניים שהיה לי הכבוד והעונג לעבוד במחיצתם בחמש השנים האחרונות, מאז שאני בכנסת, אבל במיוחד בשנתיים האחרונות, כששימשתי כיושב-ראש הקואליציה.
אופיר פינס-פז: צבי ענבר הוא מוסד בכל קנה מידה, משפטן בדרגה גבוהה ביותר.
אופיר פינס-פז: צבי, אין לי מושג איך נסתדר בכנסת בלעדיך, ואני יודע שיש ערעור ויש ועדה, והיא תבחר, ואני, כמובן, אברך את כל מי שייבחר, אבל להיכנס לנעליים שלך יהיה, לכל אחד, קשה ביותר.
אופיר פינס-פז: צבי הטביע את חותמו על הכנסת הזאת במשך הרבה מאוד שנים, וזה לא קל לנווט את הספינה המשפטית במים המאוד סוערים של הכנסת הזאת.
אופיר פינס-פז: תמיד מצאתי אצלו אוזן קשבת, תמיד שיקול דעת, תמיד עצה טובה, תמיד מקצועיות ברמה גבוהה ביותר.
אופיר פינס-פז: אין לי אלא להודות לך באופן אישי ולהודות לך בשם עוד חברים, שחלקם לא נמצאים כאן.
אופיר פינס-פז: אנחנו נעשה זאת גם היום במליאה.
אופיר פינס-פז: יהיה מאוד קשה להיכנס לנעליים שלך = לידע, למקצועיות, לניסיון - אבל אני מניח שכל מי שייבחר להיות יועץ משפטי של הכנסת ירים אליך לא מעט טלפונים.
אופיר פינס-פז: לגבי סאלח טריף.
אופיר פינס-פז: קודם כול, כל הסיפור שלו הוא סיפור מדהים.
אופיר פינס-פז: אהוד ברק לא ייעד את סאלח טריף להיות יושב-ראש ועדת הכנסת - - -
סאלח טריף: גם לא שר.
אופיר פינס-פז: ודאי שלא שר, וודאי שלא סגן שר.
אופיר פינס-פז: סאלח התעצבן ושאל: מה קורה פה?
אופיר פינס-פז: נתתי את הנשמה, הבאתי תוצאות, אני ותיק בכנסת, הוכחתי את עצמי בוועדות אחרות כיושב-ראש.
אופיר פינס-פז: הוא אמר לי יום אחד "אני כן רוצה", "לא רוצה", "אני מתמודד".
אופיר פינס-פז: הוא התמודד בקלפי חשאית וניצח, וזה הדבר המכובד ביותר והיפה ביותר, ונבחר להיות יושב-ראש ועדת הכנסת.
אופיר פינס-פז: מפני שלא ידענו, ואנחנו לא יודעים איך סאלח טריף יסתדר בממשלה הזאת, שזה עניין לא פשוט, שקלנו שיושב-ראש ועדת הכנסת ייבחר באופן זמני, אבל החלטנו להוריד את הרעיון הזה מסדר-היום, ומחר נברך את יוסי כץ שייבחר לתפקיד הזה.
אופיר פינס-פז: סאלח טריף חבר קרוב שלי, הרבה שנים, מנהיג, ניהל את הוועדה הזאת ביד רמה, ועדה מאוד מסובכת, הכי גדולה בכנסת, ונדמה לי שהכי גדולה בתולדות הכנסת.
אופיר פינס-פז: ניהלתי היום ישיבה פעם אחת, הגיעו חצי מהחברים ויצאתי עם כאב ראש.
אופיר פינס-פז: עשית את זה בשכל רב.
אופיר פינס-פז: ראשית, אני רוצה לאחל לצבי ענבר הצלחה רבה בהמשך הדרך, בעניין, בתרומה - בכל דבר.
אופיר פינס-פז: אני בטוח שאתה, או כותב את הספר או כותב דברים אחרים.
אופיר פינס-פז: שנית, סאלח טריף, אתה עושה היסטוריה כשר דרוזי בממשלה, כשר לא יהודי.
אופיר פינס-פז: חברים, אני רוצה להרים כוסית לחיים: לחייו של צבי ענבר, לחייו של סאלח טריף, לחיי הכנסת הזאת.
קריאות: לחיים.
אופיר פינס-פז: זו זכות גם לברך אותך.
מאיר שטרית: כל פרידה עצובה קצת, ודאי פרידה של הכנסת מצבי ענבר.
מאיר שטרית: אין לי שום ספק שיציאתו של צבי ענבר לגמלאות היא אובדן גדול מאוד לכנסת.
מאיר שטרית: אני מאלה שהתווכחו עם צבי ענבר על הרבה מאוד עניינים בכנסת, אבל תמיד ראיתי בו המצפן המשפטי של הכנסת, שקובע עמדה לגופו של עניין, בלי פניות, ולא חשוב מי באותו רגע יושב-ראש הכנסת, מי באותו רגע יושב-ראש הוועדה, מי מתווכח אתו או רב אתו.
מאיר שטרית: הוא קבע עמדה ללא מורא.
מאיר שטרית: קצת חבל שהוא עוזב, כי קשה לצבור ניסיון משפטי כל כך רב בכנסת.
מאיר שטרית: עד שמישהו ימלא את החלל הזה ייקח זמן.
מאיר שטרית: כל מי שייבחר להיות יועץ משפטי לכנסת, ייקח לו זמן רב מאוד למלא את החלל שצבי ענבר משאיר בכנסת.
מאיר שטרית: כמעט כל השנים שהיית יועץ משפטי אני חבר כנסת, 20 שנה, מאז 1981 אני בכנסת, כך שאני מכיר את צבי ענבר בצמתים רבים ושונים בכנסת.
מאיר שטרית: תמיד התרשמתי מיעילות העבודה שלו, מהרצינות בעבודה שלו ומהמקצועיות בעבודה שלו.
מאיר שטרית: יציאתך לגמלאות היא גם חגיגה מסוימת.
מאיר שטרית: אני מאחל לך שתיהנה, שיהיה לך אורך ימים ובריאות טובה, ושתצליח בכל אשר תלך.
מאיר שטרית: אני לא יודע מי ימלא את מקומך בכנסת, כי נדמה לי שעוד לא נבחר המועמד.
מאיר שטרית: אני מצטער לומר שצדקתי כשהגשתי הסתייגות על הרכב הוועדה שממנה את היועץ המשפטי לכנסת.
מאיר שטרית: ההסתייגות שלי נפלה, אבל, בדיעבד, צדקתי.
מאיר שטרית: התוצאה שהמליצו על שניים או שלושה מועמדים ליושב-ראש הכנסת, ויושב-ראש הכנסת מחליט לבד, במקום שתהיה ועדה, כמו שאמור להיות: יושב-ראש ועדת כנסת, יושב-ראש ועדת חוקה, יושב-ראש קואליציה, יושב-ראש אופוזיציה, יושב-ראש הכנסת, וביחד היו מחליטים.
מאיר שטרית: צבי ענבר, אני מאחל לך הצלחה רבה באשר תלך, ואם הייתי צריך יועץ משפטי למשרד המשפטים הייתי לוקח אותך.
אופיר פינס-פז: מזכיר הכנסת.
אריה האן: צבי ענבר היה האורים והתומים של הכנסת.
אריה האן: הרבה מאוד תכונות יש לצבי ענבר, מכל המינים ומכל הסוגים, אבל אני חושב שהתכונה הבולטת ביותר, וזה מה שיצר את מעמדו המיוחד, זה היושר.
אריה האן: אנחנו ידענו: שכשצבי ענבר קובע, הוא קובע ללא פניות.
אריה האן: קל מאוד היה למזכיר כנסת להתמודד, כשהייתי אומר: זו קביעתו של היועץ המשפטי לכנסת - זו היתה סופיות הדיון.
אריה האן: צבי ענבר מאוד מאוד יחסר, וכפי שאמר גם אופיר פינס, מי שייכנס לנעליים של צבי ענבר, נכנס לנעליים גדולות, אבל עשינו אתו עסקה קטנה, שאיך שלא יהיה, הוא עדיין מלווה אותנו, ויש לנו זכות לפנות אליו בכל מקרה ובכל עת שנזדקק, לכן אנחנו לא אומרים שלום, אלא אנחנו רואים אותך כיוצא לחופשה בינתיים.
אריה האן: אשר לסאלח טריף.
אריה האן: מזכיר כנסת מול יושב-ראש ועדת כנסת זה דבר שמוכרח לתפקד טוב.
אריה האן: כשנבחר סאלח טריף באו ואמרו לי: יש לו פתיל קצר, תיזהר, אבל לא פתיל ולא קצר.
אריה האן: היה כייף לעבוד עם סאלח טריף.
אריה האן: הדבר הכי חשוב שאצל סאלח טריף, שיש לו פתיחות.
אריה האן: לפעמים אתה בא אליו והוא זועק ואומר: לא יקום ולא יהיה.
אריה האן: אתה יושב אתו בשקט, אתה מסביר לו, אתה נותן לו ארגומנטים נכונים, הוא חושב, ולפעמים גם משנה את דעתו.
אריה האן: וזו תכונה שלא רבים ניחנו בה, ולכן היה קל מאוד לעבוד עם סאלח טריף וכייף לעבוד אתו.
אריה האן: אני מקווה, שעם מי שייבחר במקום סאלח, תהיה לנו אותה יכולת לעבוד.
אריה האן: תודה רבה, סאלח טריף.
מאיר שטרית: לא ידעתי שזו פרידה מסאלח טריף, אז אני רוצה לומר כמה מלים.
מאיר שטרית: נהנתי לעבוד עם סאלח טריף.
מאיר שטרית: הייתי נוכח פה די הרבה, ועבדנו יחד על הרבה עניינים.
מאיר שטרית: לזכותו ייאמר שהוא לא היסס לדון בנושאים שעומדים על הפרק ולהכריע בהם.
מאיר שטרית: חשוב לחתוך את העניינים מהר במקום ליצור סחבת.
מאיר שטרית: אנחנו יושבים עכשיו יחד בשולחן הממשלה, ואני בטוח שגם שם הוא יבוא לידי ביטוי.
מאיר שטרית: זו ההזדמנות שלי לאחל לאופיר פינס, שזה עתה נכנס לוועדה, כיושב-ראש ועדה, שיצליח בעבודתו.
אופיר פינס-פז: איזו ועדה?
מאיר שטרית: ועדת חוקה.
מאיר שטרית: ליוסי כץ, שאני מבין שהוא יחליף את סאלח טריף, אתה משפטן בעצמך ואתה מכיר היטב את ענייני הכנסת, ואני שוב מברך על זה שלא הלכת להיות שגריר בגרמניה.
אופיר פינס-פז: זהבה גלאון.
זהבה גלאון: ברכות גם למאיר שטרית, אחרי 20 וכמה שנים בכנסת, שהפך לשר המשפטים.
זהבה גלאון: אני בהחלט מהמחלקה של אזובי הקיר, אני שנה ומשהו בכנסת.
זהבה גלאון: בתור חברה חדשה בוועדה אני חייבת להודות שבהתחלה הייתי די המומה מזה שראיתי את צבי ענבר יושב בפינה, מדפדף בתקנות ואומר:
זהבה גלאון: על-פי סעיף 127, על-פי סעיף 130.
זהבה גלאון: אני מודה שלקח לי זמן להבין מה הולך כאן.
זהבה גלאון: כשקצת התאפסתי הבנתי שמדובר בבקיאות מדהימה, שקטונתי מלהעריך אותה.
זהבה גלאון: אני רוצה לברך אותך בהרבה ברכות והצלחה בהמשך.
זהבה גלאון: סאלח טריף, זה לא סוד שאני לא אוהבת את הממשלה הזאת, ממש לא, אבל יש לך הישג אישי, אפילו היסטורי, וזה מרגש.
זהבה גלאון: אני חייבת להודות שאני בונה עליך בממשלה הזאת.
זהבה גלאון: שמעתי היום את ההתבטאויות שלך, שלא כל כך אהבת את, שלא כל כך אהבת את המדיניות החדשה שלה, וזה תואם את השקפת עולמי.
זהבה גלאון: תדע לך שאנחנו מאלה שבונים עליך, והמון ברכות.
אופיר פינס-פז: אחמד טיבי.
אחמד טיבי: אני רוצה להתחיל מצבי ענבר ולומר שגם מניסיון אישי, מכמה וכמה ישיבות שנכחתי כאן בעבודת ועדת הכנסת, אני חושב שהקרנת הרבה מקצועיות והרבה הגינות.
אחמד טיבי: אני מצטרף לכל אלה שמודים לך על השירות שנתת לכנסת.
אחמד טיבי: ידידי סאלח טריף, אין זה סוד שאני מתנגד בתקיפות לכניסתך לממשלה ברמה העקרונית, וכבר אמרתי את זה.
אחמד טיבי: אני גם מתנגד למה שהתרחש ביממה האחרונה, של הפיכתו לשק חבטות.
אחמד טיבי: למרות התנגדותי אני בטוח שהוא יטה אוזן למצוקות של אלה שזקוקים לעזרה.
אופיר פינס-פז: יצחק גאגולה.
יצחק גאגולה: קודם כול אני רוצה להודות לצבי ענבר, שהוא אדם שאני מאוד מעריך, והיה תענוג לעבוד אתו ביחד ולשמוע אותו, בצורה הוגנת, והוא הקרין על הוועדה הזאת בכלל, ועל הכנסת בפרט, בהוגנות שלו ובאישיות שלו.
יצחק גאגולה: אני מצטרף לכל הברכות, ואין לי ספק שאת החלל שהוא מותיר אחריו, יהיה קשה, במשך הרבה זמן, למלא.
יצחק גאגולה: אני רוצה לאחל לו הצלחה רבה, אני מקווה שהקשר ימשיך, והוא ימשיך את הקשר אתי ועם הכנסת.
יצחק גאגולה: לדעתי, רוחו עדיין תוכל לתת עוד הרבה בבית הזה, כי בעל שיעור קומה כזה ואדם שכל כך בקי בנבכי הלכות הכנסת ובכל החוקים, כמובן שיהיה מאוד קשה למלא את מקומו, ואני מקווה שהוא ימשיך הלאה, אפילו אם לא באופן רשמי.
יצחק גאגולה: אני רוצה גם להודות, כמובן, לידידי סאלח טריף ולאחל לו הצלחה בתפקידו הרם.
יצחק גאגולה: אין לי ספק שזו דרך חדשה לבני המיעוטים.
יצחק גאגולה: הוא סלל את הדרך הזאת.
יצחק גאגולה: אני מקווה שאתה תהיה הגשר, כמו שהיית בעבר, בין הציבור היהודי לציבור הלא-יהודי במדינת ישראל, כי יש לך היכולת.
יצחק גאגולה: אתה יכול להוות גשר לשני העמים, והלוואי ותצליח בתפקידך הרם, ושתהיה אחדות אמיתית.
יצחק גאגולה: תצליח בדרכך.
אופיר פינס-פז: דוד לב.